ประเทศจีนเร่งรณรงค์เพื่อนุรักษ์เสือป่า ที่เหลืออยู่เพียงราว 50 ตัว
ปีใหม่ทางจันทรคติ ซึ่งปีนี้เป็นปีขาลหรือปีเสือ เริ่มในวันที่ 14 กุมภาพันธ์ ในประเทศจีนนั้น นอกจากจะมีการฉลองต่างๆ แล้ว ยังมีการพยายามเร
ชาวจีนราว 1,300คน ฉลองตรุษจีน ซึ่งเริ่มตั้งแต่เที่ยงคืนวันเสาร์ ประชาชนในจีนหลายร้อยล้านคน ฝ่าความหนาวเย็นเดินทางไปร่วมการฉลองกับครอบครัวและญาติมิตร รัฐบาลจีนกล่าวว่า มีคนเดินทางทางรถไฟราว210 ล้านคน ทางเครื่องบินเกือบ 30 ล้านคน และทางรถโดยสาร และรถยนต์อื่นๆอีกหลายล้านคน เชื่อกันว่า เป็นการเดินทางของมวลมนุษย์ประจำปีครั้งใหญ่ที่ในโลก ขณะเดียวกันในโอกาสที่ปีนี้เป็นปีขาล หรือปีเสือ ทางการจีนถือโอกาสเร่งรณรงค์ เพื่อคุ้มครองเสือซึ่งเหลืออยู่ในป่าน้อยเต็มทีโดยการติดภาพเสือลายพาดกลอนตามที่ต่างๆ ทั่วประเทศ ตั้งแต่ปีขาลรอบที่แล้วหรือ 12 ปีที่ผ่านมา จำนวนเสือทั่วโลกลดลงเกือบครึ่ง เหลือเพียงราว 3,200 ตัว จู ฮุนกวนผู้อำนวยการสำนักงานกองทุนพิทักษ์สัตว์ป่าของ World Wildlife Fund ในกรุงปักกิ่ง กล่าวว่า หากไม่ดำเนินการอะไรทันที เพื่อคุ้มครองเสือในตอนนี้แล้วก็มีความเสี่ยงสูงว่า ในปีขาลรอบต่อไป หรืออีก 12 ปีข้างหน้า ป่าเมืองจีนจะไม่มีเสือเหลืออยู่เลยในภาคใต้ของจีนนั้น ไม่มีใครพบเสือในป่ามา25 ปีแล้ว และเชื่อกันว่าเสือในภาคใต้ของจีนสูญพันธุ์ไปแล้ว และเสืออีก 3พันธุ์ที่มีอยู่ในจีนก็ใกล้จะสูญพันธุ์เช่นกัน กองทุน World Wildlife Fund กล่าวว่า เสือในป่าของจีนเหลืออยู่ไม่ถึง50 ตัว และกำลังถูกคุกคามมากขึ้นเรื่อยๆขณะที่จีนพัฒนาเศรษฐกิจอย่างคึกคักต่อไป เมื่อเขตเมืองและพื้นที่เกษตรกรรมขยายกว้างขวางออกไปเสือก็สูญเสียที่อยู่และอาหาร นอกจากนั้นแม้จะมีการห้ามมา 17 ปีแล้ว แต่ยังมีการล่าเสือไปทำยาแผนโบราณกันต่อไป กองทุนพิทักษ์สัตว์ป่าโลกกล่าวว่า แม้จะมีการเตือนถึงอนาคตอันมืดมนของเสือในจีนแต่ก็ยังพอมีความหวังอยู่บ้างขณะที่ทางการจีนแสดงความตั้งใจที่จะพิทักษ์พันธุ์เสือโดยการร่วมลงนามในข้อตกลงระหว่างประเทศ และมีการนำวิธีการดำเนินงาน ทำนองเดียวกับที่ใช้ในการพยายามพิทักษ์หมีแพนด้าของจีนมาใช้ในการพยายามคุ้มครองเสือ จู ฮุนกวน แห่ง WWF ปักกิ่ง กล่าวว่า ขณะที่มีความตระหนักกันมากขึ้น และลงทุนมากขึ้นในการดำเนินงานนี้ตลอดจนความสนับสนุนจากชุมชนท้องถิ่น และการป่าไม้ท้องถิ่นและความช่วยเหลือของประชาคมโลก ก็เชื่อว่ามีความหวังอยู่มากสำหรับความอยู่รอดของเสือในจีน การขับเคี่ยวดำเนินงานพิทักษ์รักษาพันธุ์เสือนั้นไม่ใช่เรื่องเฉพาะในจีนเท่านั้น แต่เป็นเรื่องระหว่างประเทศ เมื่อสัปดาห์ที่แล้วมีการประชุมระดับรัฐมนตรีของประเทศ ในเอเชียเกี่ยวกับเรื่องนี้ในประเทศไทยซึ่งที่ประชุมตั้งเป้าหมายที่จะพยายามให้เสือในป่า เพิ่มจำนวนกลับคืนมาให้ได้เท่าตัวเมื่อถึงปีขาลรอบหน้าในปี 2565และจะมีการประชุมสุดยอดระหว่างประเทศ เรื่องเสือในเดือนกันยายนในรัสเซียด้วย